254 Az Európai Unió Hivatalos Lapja 03/6. kötet 31985R3067 1985.11.1. AZ EURÓPAI KÖZÖSSÉGEK HIVATALOS LAPJA L 290/96 A TANÁCS 3067/85/EGK RENDELETE (1985. október 29.) az élelmiszersegélyként juttatott növényi olajoknak a közösségi piacon való mobilizálására vonatkozó szempontok meghatározásáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, tekintettel a legutóbb a 2260/84/EGK rendelettel (t) módosított, az olajok és zsírok piaca közös szervezésének létrehozásáról szó- ló, 1966. szeptember 22-i 136/66/EGK tanácsi rendeletre (2) és különösen annak 36a. cikkére, tekintettel a Bizottság javaslatára, mivel a 136/66/EGK rendelet 36a. cikkének (3) bekezdése kimondja, hogy a Tanácsnak el kell fogadnia a közösségi piacon az élelmiszersegélyként juttatott növényi olajok mobilizációjára vonatkozó kritériumokat; mivel az intervenciós célból tárolt olívaolaj mobilizációja előse- gíti a piaci egyensúly javítását; mivel ezért elsődlegesen ezt az ola- jat kell felhasználni, feltéve hogy a mobilizációs költségek ésszerű határokon belül tarthatók; mivel ha nem használhatók fel az intervenciós olívaolaj-készletek, valamint ha egyéb olajak esetében nincsenek intervenciós készle- tek, a mobilizációt a teljes közösségi piacon történő vásárlással kell megvalósítani; mivel a mobilizáció legjobb feltételekkel történő megvalósítása és a Közösségben bejegyzett összes piaci résztvevő számára történő egyenlő bánásmód biztosítása érdekében az olaj vásárlásakor és a szükséges szinten történő szállításakor a versenytárgyalás kiírása a legmegfelelőbb eljárás; mivel azonban rendelkezést kell hozni más eljárásokra is, amikor csak kis mennyiségeket kell mobilizálni, (4) . HLL 208., 1984.8.3., 1. o. (4  HL 172., 1966.9.30., 3025/66. o. ELFOGADTA EZT A RENDELETET: 1. cikk Az élelmiszersegélyként juttatott növényi olajoknak a közösségi piacon való mobilizálása a következő rendelkezésekkel össz- hangban történik. 2. cikk (1) Ha egy intervenciós hivatal a szükséges mennyiségben rendel- kezik olívaolaj-készletekkel, ezeket kell felhasználni, feltéve hogy a szállítás és a csomagolás kielégítő módon és ésszerű költséggel végezhető el. (2) Ha az (1) bekezdés követelményei nem teljesíthetők, az olíva- olaj megvásárlása a teljes közösségi piacon történik. (3) Egyéb növényi olajak megvásárlása a teljes közösségi piacon történik. 3. cikk (1) Ha az intervenciós hivataloknál tárolt olívaolajat kell felhasz- nálni, versenytárgyalást kell kiírni a be- és kirakodásra, a csoma- golásra és az egy meghatározott helyre történő szállításra. (2) A 2. cikk (2) és (3) bekezdése alapján történő vásárlás egy meghatározott szinten történő termékszállításra szóló versenytár- gyalás útján történik. (3) A versenytárgyalási felhívás feltételei garantálják az egyenlő hozzáférhetőséget és bánásmódot az összes érdekelt fél számára, függetlenül attól, hogy a Közösségen belül hol alakultak meg. (4) Ha azonban a mobilizálandó mennyiségek viszonylag kicsik, közvetlen megállapodás alkalmazásáról is születhet döntés. 4. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.